ทุกครั้งที่มีเพศสัมพันธ์ ไม่เคยรู้สึกดี หรือ ถึงจุดเลยค่ะและเป็นทุกครั้ง และ ทุกคนที่เคยมีเคยอะไรด้วยเลยเคยลองช่วยตัวเองแบบสอดเข้าไปข้างใน ไม่ว่าจะจุดไหนหรือลึกเท่าไหร่ ก็ไม่รู้สึกเลยค่ะรู้สึกแค่ว่ามีอะไรใส่เข้าไปแค่นั้นจุดเดียวที่ทำให้รู้สึกคือจุดคริสตอริสค่ะ แต่ถ้าโดนสัมผัสตรงๆก็จะไม่รู้สึกค่ะเลยสงสัยว่าตัวเองมีจุดจีสปอตเหมือนคนอื่นหรือเปล่า หรือมีความผิดปกติทางด้านนี้น่ะค่ะ
สวัสดีค่ะ การถึงจุดสุดยอด เป็น ภาวะที่กล้ามเนื้อบริเวณอวัยวะเพศเกิดการบีบตัวในขณะที่หลั่งฮอร์โมนเอ็นดอร์ฟินซึ่งเป็นสารระงับความเจ็บปวดและทำให้เกิดความผ่อนคลายออกมาจากต่อมใต้สมองในขณะที่มีเพศสัมพันธ์ เป็นหนึ่งในการตอบสนองทางร่างกายที่เกิดขึ้นในวัฏจักรการตอบสนองทางเพศ โดยฝ่ายหญิงจะมีอาการช่องคลอดบีบตัว ในขณะที่ฝ่ายชายจะมีการหลั่งอสุจิออกมาด้วยโดยการไม่ถึงจุดสุดยอดในเพศหญิงนั้นอาจมีสาเหตุมาจากเหตุผลทางจิตใจเช่น-เบื่อหน่ายในการทำกิจกรรมทางเพศ หรือคู่ครอง-มีความเครียด ความกังวล-เหนื่อยล้า-มีภาวะซึมเศร้า-ขาดความรู้เกี่ยวกับกิจกรรมทางเพศ-มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น-ช่องคลอดแห้ง-มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน-ระบบประสาทบริเวณอุ้งเชิงกรานได้รับความเสียหาย-การใช้ยาบางชนิดจำเป็นต้องตรวจหาสาเหตุที่เป็นไปได้ หรือตรวจร่างกาย เช่นตรวจภายในประจำปีดูไปด้วยว่ามีสาเหตุใดที่อาจจะอธิบายอาการได้หรือเปล่า ถ้ามีความกังวลใจมาก ควรไปพบแพทย์เพื่อตรวจเพิ่มเติมหากเป็นเรื่องสาเหตุทางใจการรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น ตอนนี้สามารถดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ พูดคุยเปิดใจปัญหากับคู่ครอง